**Undeb yr Annibynwyr Cymraeg**

**Rhaglen Arloesi a Buddsoddi**

**2025**

**Ei hamcan:**

ysgogi eglwysi i lunio prosiectau newydd fydd yn eu galluogi i fuddsoddi mewn cenhadaeth fentrus ac arloesol yn eu cymunedau a’u hardaloedd.

**Y Nawdd Ariannol:**

Mae’r Undeb yn cynnig nawdd i fyny hyd at £10,000 y flwyddyn, hyd at dair blynedd i eglwysi y mae eu ceisiadau’n cyfarfod ag amodau’r rhaglen.

**Yr amodau:**

Disgwylir i’r eglwysi fod yn aelodau llawn o’r Undeb.

Gydag unrhyw gais, bydd hi’n ofynnol gweld copiau o Adroddiadau Ariannol yr eglwysi dros y ddwy flynedd flaenorol.

Disgwylir gweld cofnod o benderfyniad y cwrdd eglwys i weithredu’r rhaglen ac ymrwymo iddi.

Ni all eglwysi ymgeisio am nawdd i fwy nag un prosiect ar y tro.

Ni fwriedir i’r rhaglen gwrdd â diffygion ariannol unrhyw weithgaredd cyfredol.

Er nad yw’n ffynhonnell nawdd ar gyfer cynnal a chadw adeiladau nac at brynu offer yn benodol, eto, gellir defnyddio’r nawdd i addasu adeilad neu brynu offer ar yr amod bod hynny’n anhepgorol i’r prosiect.

Disgwylir bod camau’n cael eu cymryd i sicrhau cynaladwyedd y prosiect.

**Dyfarnu:**

Caiff y ceisiadau eu dyfarnu gan y Panel Dyfarnu, ddiwedd Ebrill a Medi.

Saif pob dyfarniad ar sail y cais gwreiddiol ac ni ddylid newid hwnnw mewn unrhyw ffordd heb ganiatad y panel dyfarnu ymlaen llaw.

Caiff y nawdd ei ddosrannu’n flynyddol, yn amodol ar dderbyn adroddiad llawn yn nodi gweithgaredd, datblygiad a chynaladwyedd y prosiect.